# **PREVERJANJE IN OCENJEVANJE ZNANJA PRI PREDMETU ŠPANŠČINA**

## OBLIKE IN NAČINI OCENJEVANJA ZNANJA – **ŠTEVILO OCEN V ŠOLSKEM LETU**

Preverjanje in ocenjevanje znanja se izvaja v skladu s Pravilnikom o ocenjevanju znanja v srednjih šolah (Ur. l. RS, št. 60/2010) in Šolskimi pravili ocenjevanja znanja II. gimnazije Maribor z dne 1.9.2021, ter Skupnimi internimi izhodišči preverjanja in ocenjevanja znanja na II. gimnaziji Maribor z dne 1.9.2021.

Pri predmetu španščina v šolskem letu dijak pridobi najmanj 5 ocen (prvi in četrti letnik), oz. najmanj 6 ocen (2. in 3. letnik). Če dijak ne dobi vseh predvidenih ocen, je ob koncu pouka neocenjen in mora opravljati dopolnilni izpit. Izjema so dijaki s posebnimi prilagoditvami oz. statusi, v takih primerih se upošteva dijakov individualiziran program.

### **Pisne ocene:** Vsak dijak prvega, drugega in tretjega letnika mora med šolskim letom obvezno pridobiti najmanj **4 pisne ocene**. Dijaki četrtih letnikov pa morajo pridobiti najmanj **3 pisne ocene**.

Pisne naloge bodo po ocenjevalnih obdobjih razporejene kot 2 +2, 2+1 ali 1+2, kar bo določil učitelj.

Dijaki posamezno pisno nalogo pišejo **do 45 minut**, izjemoma in če je to mogoče, pa do največ 90 minut (spisi, kombinirane oblike testov).

### **Ustne ocene:** Dijak mora v šolskem letu pridobiti najmanj **1 ustno oceno, praviloma pa pridobi 2**. Teža ustne ocene **je enakovredna** teži pisne ocene.

### **Druge ocene:** Vsak dijak pridobi **eno oceno iz zbranih kreditnih točk**. Dijaki lahko oceno pridobijo tudi z izdelavo **referata, seminarske naloge, portfelja** ali **govornega nastopa**. Pri ocenjevanju vrednotimo po priloženih kriterijih.

### **Nagrade:**

Z odlično oceno nagradimo tudi vsakega dijaka, ki:

* doseže zlato, srebrno ali bronasto priznanje na državnem tekmovanju iz španščine
* v španskem jeziku vodi javno prireditev - pri tem se upoštevajo kriteriji za ustno ocenjevanje znanja
* napiše kakovostno raziskovalno nalogo

S 6 kreditnimi točkami nagradimo vsakega dijaka, ki:

* aktivno in nadpovprečno sodeluje pri organizaciji in vodenju izmenjave (vodenje po mestu, samostojno vodenje izleta, priprava in vodenje delavnice, predstavitev Slovenije,…)
* doseže odličen rezultat na tekmovanjih iz bralne značke

## **Obteženost ocen, pridobljenih na različne načine:**

Vse pridobljene ocene so enakovredne. Če bo v izjemnih primerih zaradi dijakove opravičene odsotnosti ustna ocena nadomeščala pisno ali obratno, bo tako pridobljena ocena enakovredna.

## **KRITERIJI OCENJEVANJA**

# **Splošni kriterij**

Pisno ocenjevanje iz poznavanja jezika bo potekalo po naslednjem kriteriju:

50% - 63% = zadostno 2

64% - 75% = dobro 3

76% - 87% = prav dobro 4

88% - 100% = odlično 5

# **Kriteriji za ocenjevanje BESEDIL PISNEGA SPOROČANJA**

|  |  |  |  |  |
| --- | --- | --- | --- | --- |
| **OCENA** | **VSEBINA IN SPOROČILNA USTREZNOST** | **BESEDIŠČE IN/ALI OBLIKA IN REGISTER** | **JEZIK** | **ZGRADBA** |
| 5 | Vsebina popolnoma ustreza nalogi, sporočilni namen je dosežen, vključene so vse zahtevane vsebine, morda ena lažja pomanjkljivost. | Besedišče je ustrezno in pravilno uporabljeno, raznoliko.Oblika popolnoma ustreza zahtevani sporočilni vrsti, vključeni so vsi zahtevani deli sporočila, register je primeren. | Skoraj ni jezikovnih napak, sporočilo se popolnoma razume. | Zgradba je jasna, sporočilo razumljivo, pravilno uporabljeni vezniki. |
| 4 | Vsebina ustreza nalogi, sporočilni namen je dosežen, vključene so skoraj vse zahtevane vsebine, morda dve ali tri lažje pomanjkljivosti. | Besedišče je ustrezno vendar ne raznoliko.Oblika ima eno do dve pomanjkljivosti in/ali register ni čisto primeren. | Nekaj lažjih jezikovnih napak, sporočilo se razume. | Zgradba na nekaj mestih ni jasna, nekateri deli besedila se ne navezujejo najbolje na sobesedilo. |
| 3 | Vsebina pogojno ustreza nalogi, iztočnice so malo razvite, sporočilo ni popolnoma jasno. | Besedišče je povprečno, sicer ustrezno, besede se ponavljajo, nekaj napačnih rab.Oblika ima dve do tri pomanjkljivosti in/ali register je komaj primeren. | Več napak, že nekaj težjih, sporočilo se težko razume. | Zgradba ima več pomanjkljivosti, več delov besedila se navezuje na sobesedilo. |
| 2 | Vsebina komaj ustreza nalogi, iztočnice niso razvite, le prepisane, sporočilni namen komajda dosežen. | Besedišče je skromno, veliko napačnih rab, ki že ovirajo razumevanje.Vsebina komaj ustreza nalogi, iztočnice niso razvite, le prepisane, sporočilni namen komajda dosežen. | Veliko težjih napak, sporočilo se razume le po delih. | Zgradba je komaj ustrezna, večina delov besedila se slabo navezuje na sobesedilo. |
| 1 | Vsebina ne ustreza nalogi, sporočilni namen ni dosežen, dijak piše o nečem drugem. | Besedišče je preskromno, besedilo se ne razume.Oblika ne ustreza. | Toliko napak, da je besedilo nerazumljivo. | Zgradba ni ustrezna, besedilo se skoraj ne razume. |

# **Kriteriji za ocenjevanje SEMINARSKE NALOGE / PROJEKTNEGA DELA**

|  |  |  |  |
| --- | --- | --- | --- |
| **OCENA** | **VSEBINA**  | **JEZIKOVNA PRAVILNOST IN BESEDIŠČE**  | **GRADIVA IN VIRI** |
| 5 | Je popolnoma primerna in vključuje vse zahtevane informacije, je prepričljiva in izvirna. | Jezik je primeren, vključuje vse pričakovane strukture in besedišče. Besedilo vsebuje le nekaj manjših napak, pri uporabi težjih jezikovnih struktur in/ali besedišča. | Predstavljena gradiva so smiselno povezana med seboj in bogatijo celostno predstavitev, ki je pregledna, izvirna in uporabna. Uporabljenih je več različnih virov, ki jih dijak samostojno uporablja. |
| 4 | Je popolnoma primerna in vključuje vse zahtevane informacije. | Jezik je primeren, vključuje večino pričakovanih struktur in besedišča. Besedilo vsebuje nekaj manjših napak, pri uporabi težjih jezikovnih struktur in/ali besedišča. | Predstavljena gradiva so smiselno povezana med seboj. Predstavitev je pregledna, nekoliko manj izvirna in uporabna. Uporabljenih je več različnih virov, ki jih dijak samostojno uporablja. |
| 3 | Je primerna, vsebuje eno ali dve pomanjkljivosti glede zahtevanih informacij, v glavnem je prepričljiva vendar manj izvirna. | Jezik in besedišče sta primerna, vendar besedilo vsebuje nekaj več napak pri zahtevanih jezikovnih strukturah in besedišču. Napake ne motijo razumevanja. | Predstavljena gradiva so dobro urejena vendar manj izvirna, pregledna in uporabna. Uporabljena sta le dva do trije različni viri, dijak rabi nekaj pomoči pri uporabi. |
| 2 | Vsebina je še vedno primerna, vendar ima tri ali več pomanjkljivosti glede zahtevanih informacij. Posreduje le osnovne informacije, le mestoma je prepričljiva in ne preveč izvirna. | Besedilo vsebuje več težjih napak pri uporabi zahtevanih jezikovnih struktur in besedišču, ki mestoma motijo razumevanje. | Predstavljena gradiva so pomanjkljivo urejena, so deloma nepregledna in neuporabna. Uporabljena sta le en do dva vira, dijak pogosto rabi pomoč. |
| 1 | Vsebina je večinoma neprimerna, ima veliko pomanjkljivosti glede zahtevanih informacij, je neprepričljiva in komaj ustrezna. | Besedilo vsebuje veliko napak pri uporabi zahtevanih jezikovnih struktur in besedišča, tako da je komaj razumljivo. | Predstavljena gradiva so pomanjkljivo in slabo urejena, so nepregledna in skoraj neuporabna. Uporabljen je le en vir, dijak je pri uporabi nesamostojen. |

# **Kriteriji za USTNO OCENJEVANJE ZNANJA**

|  |  |  |  |
| --- | --- | --- | --- |
| **OCENA** | **VSEBINA IN KOMUNIKACIJSKA USTREZNOST** | **JEZIKOVNA PRAVILNOST IN BESEDIŠČE**  | **IZGOVARJAVA IN INTONACIJA** |
| 5 | Je popolnoma primerna in vključuje vse zahtevane informacije, je prepričljiva in izvirna. Dijak se ustrezno odziva na vprašanja in se samostojno vključuje v pogovor. | Jezik je primeren, vključuje vse pričakovane strukture in besedišče. Besedilo vsebuje le nekaj manjših napak, pri uporabi težjih jezikovnih struktur in/ali besedišča. | Dijak govori tekoče z naravnim zatikanjem, jasno in razumljivo. Izgovarjava glasov, besedni in stavčni naglas ter intonacija je ustrezna z nekaj manjšimi pomanjkljivostmi. |
| 4 | Je popolnoma primerna in vključuje vse zahtevane informacije, je prepričljiva in izvirna. Dijak se ustrezno odziva na vprašanja in se samostojno vključuje v pogovor. | Jezik je primeren, vključuje večino pričakovanih struktur in besedišča. Besedilo vsebuje nekaj manjših napak, pri uporabi težjih jezikovnih struktur in/ali besedišča. | Dijak govori tekoče z naravnim zatikanjem, jasno in razumljivo. Izgovarjava glasov, besedni in stavčni naglas ter intonacija je ustrezna z nekaj pomanjkljivostmi. |
| 3 | Je primerna, vsebuje eno ali dve pomanjkljivosti glede zahtevanih informacij, v glavnem je prepričljiva vendar manj izvirna. Dijak se ustrezno odziva na vprašanja, vendar je manj samostojen, potrebuje nekaj pomoči.  | Jezik in besedišče sta primerna, vendar besedilo vsebuje nekaj več napak pri zahtevanih jezikovnih strukturah in besedišču. Napake ne motijo razumevanja. | Dijak govori z več zatikanja, manj razumljivo in jasno, vendar ne moti razumevanja. Izgovarjava glasov, besedni in stavčni naglas ter intonacija vsebujejo več napak. |
| 2 | Vsebina je še vedno primerna, vendar ima tri ali več pomanjkljivosti glede zahtevanih informacij. Posreduje le osnovne informacije, le mestoma je prepričljiva in ne preveč izvirna. Dijak se večkrat odzove neustrezno in potrebuje več pomoči, da nadaljuje pogovor. | Besedilo vsebuje več težjih napak pri uporabi zahtevanih jezikovnih struktur in besedišču, ki mestoma motijo razumevanje. | Dijak govori z veliko zatikanja, in nejasno, tako da se besedilo delno ne razume. Izgovarjava glasov, besedni in stavčni naglas ter intonacija vsebujejo veliko napak, ki mestoma ovirajo razumevanje. |
| 1 | Vsebina je večinoma neprimerna, ima veliko pomanjkljivosti glede zahtevanih informacij, je neprepričljiva in komaj ustrezna. Dijak se večinoma ne odziva ustrezno na vprašanja. | Besedilo vsebuje veliko napak pri uporabi zahtevanih jezikovnih struktur in besedišča, tako da je komaj razumljivo. | Besedilo se večinoma ne razume, ker je govor netekoč in omejen na enostavne povedi. Izgovarjava glasov, besedni in stavčni naglas ter intonacija vsebujejo toliko napak, da večinoma ovirajo razumevanje. |

# **Kriteriji za ocenjevanje PREDSTAVITVE / GOVORNEGA NASTOPA**

|  |  |  |  |  |
| --- | --- | --- | --- | --- |
| **OCENA** | **VSEBINA IN SPOROČILNA USTREZNOST** | **JEZIKOVNA PRAVILNOST IN BESEDIŠČE**  | **NASTOP** | **IZGOVARJAVA IN INTONACIJA** |
| 5 | Vsebina popolnoma ustreza nalogi, sporočilni namen je dosežen, vključene so vse zahtevane vsebine, morda ena lažja pomanjkljivost. | Jezik je primeren, vključuje vse pričakovane strukture in besedišče. Besedilo vsebuje le nekaj manjših napak, pri uporabi težjih jezikovnih struktur in/ali besedišča. | Dijak se izraža jasno in prepričljivo, jasno izraža in utemeljuje svoje misli, zelo dobro pozna svojo temo. Predstavitev vsebin je zelo izvirna in zelo pritegne poslušalca. Slikovno gradivo je v sorazmerju z govorjenim. Dijak prosto govori, iztočnice oziroma slikovno gradivo mu je le v pomoč. | Dijak govori tekoče z naravnim zatikanjem, jasno in razumljivo. Izgovarjava glasov, besedni in stavčni naglas ter intonacija je ustrezna z nekaj manjšimi pomanjkljivostmi. |
| 4 | Vsebina ustreza nalogi, sporočilni namen je dosežen, vključene so skoraj vse zahtevane vsebine, morda ena ali dve pomanjkljivosti. | Jezik in besedišče sta primerna, vendar besedilo vsebuje nekaj več napak pri zahtevanih jezikovnih strukturah in besedišču. Napake ne motijo razumevanja. | Dijak se izraža primerno, kljub manjšim spodrsljajem se jasno izraža, vendar manj prepričljivo utemeljuje svoje misli ter poznavanje teme. Predstavitev vsebin je manj izvirna in občasno izgubi stik s poslušalcem. Slikovno gradivo je v sorazmerju z govorjenim. Dijak večkrat bere besedilo. | Dijak govori z več zatikanja, manj razumljivo in jasno, vendar ne moti razumevanja. Izgovarjava glasov, besedni in stavčni naglas ter intonacija vsebujejo več napak. |
| 3 | Vsebina še ustreza nalogi, iztočnice so malo razvite, besedilo je kratko, sporočilo ni čisto jasno. Ima več kot dve pomanjkljivosti. | Besedilo vsebuje več težjih napak pri uporabi zahtevanih jezikovnih struktur in besedišču, ki mestoma motijo razumevanje. | Dijak se ne izraža jasno, je neprepričljiv in ne pozna dobro svoje teme. Predstavitev je nejasna in povprečna, tako da poslušalec občasno izgubi zanimanje. Slikovno gradivo je pomanjkljivo in ni v sorazmerju z govorjenim. Večinoma bere besedilo. | Dijak govori z veliko zatikanja, in nejasno, tako da se besedilo delno ne razume. Izgovarjava glasov, besedni in stavčni naglas ter intonacija vsebujejo veliko napak, ki mestoma ovirajo razumevanje. |
| 2 | Vsebina komaj ustreza nalogi, iztočnice niso razvite, sporočilni namen je komajda dosežen. | Besedilo vsebuje veliko napak pri uporabi zahtevanih jezikovnih struktur in besedišča, tako da je komaj razumljivo. | Dijak se izraža nejasno in neprepričljivo ter slabo pozna svojo temo. Predstavitev je v večini nejasna in nezanimiva za poslušalca. Besedilo ves čas bere. Slikovno gradivo je neprimerno. | Besedilo se večinoma ne razume, ker je govor netekoč in omejen na enostavne povedi. Izgovarjava glasov, besedni in stavčni naglas ter intonacija vsebujejo toliko napak, da večinoma ovirajo razumevanje. |

# **MINIMALNI STANDARDI ZNANJA OB KONCU OCENJEVALNEGA OBDOBJA**

Dijak je v ocenjevalnem obdobju ocenjen negativno, če ima polovico ali več ocen negativnih in/ali če ima povprečje doseženih odstotkov pri pisnem ocenjevanju manj kot 50%.

# **NAČINI IZBOLJŠEVANJA IN POPRAVLJANJA OCEN**

Vsak dijak bo imel ob koncu šolskega leta možnost izboljševanja **ene pisne ocene**. Pisno nalogo, pri kateri bo to mogoče, bo v dogovoru z učiteljem izbral dijak sam, ne glede na oceno, ki jo ima. V redovalnico vpišemo obe oceni, pri določanju zaključne ocene ob koncu pouka pa upoštevamo oceno, ki je povprečna vrednost obeh pridobljenih ocen. Ugodnost izboljševanja ocen lahko dijaki tudi izgubijo (glej točko 4.8).

Dijak, ki je v prvem ocenjevalnem obdobju **ocenjen negativno**, ocene popravlja v roku 14 dni po začetku novega ocenjevalnega obdobja. Ponovno ocenjevanje ima praviloma ustni in pisni del. Pri določitvi končne ocene se upošteva nova ocena predhodnega obdobja.

# **PRIDOBIVANJE MANJKAJOČIH OCEN**

Če dijak pri napovedanem ocenjevanju **opravičeno** manjka, manjkajočo oceno pridobi v dogovoru z učiteljem predmeta.

Če dijak pri napovedanem ocenjevanju **neopravičeno** manjka, **za tri mesece izgubi vse ugodnosti** pri predmetu, manjkajočo oceno pa pridobi v roku in na način, ki ga določi učitelj predmeta. Če pri ocenjevanju v 2. roku ponovno neopravičeno manjka ali se mu namerno izogne, izgubi vse ugodnosti do zaključka šolskega leta oziroma do konca 1. ocenjevalnega obdobja naslednjega šolskega leta, če se prvi trije meseci izgube ugodnosti iztečejo v naslednjem šolskem letu.

Roku za pridobitev manjkajočih ocen ob koncu 2. ocenjevalnega obdobja sledi še rok za **izboljševanje ene pisne ocene**.

Manjkajočo pisno ali ustno oceno lahko nadomestimo z ustno oz. pisno le v izjemnih primerih.

Oceno **iz kreditnih točk**, v kolikor je dijak pri preverjanju in vrednotenju opravičeno odsoten, si kreditne točke pridobi naknadno. Obliko ocenjevanja za kreditne točke določi učitelj.

# **UGODNOSTI IN RAZLOGI ZA NJIHOVO IZGUBO**

Ugodnosti pri pouku španščine so:

* **možnost izboljševanja ene pisne ocene v šolskem letu,**
* **napovedano ustno ocenjevanje znanja.**

Dijak ugodnosti v celoti izgubi **po treh kršitvah** iz kateregakoli od naslednjih vzrokov:

* pri sprotnem preverjanju znanja je zelo pogosto nepripravljen
* ne opravi ali slabo opravi domačo nalogo
* moti pouk, ne sodeluje
* ne prinaša potrebnih pripomočkov

**ali**

* vsaj **enkrat neopravičeno manjka** pri **napovedanem ocenjevanju** znanja oziroma se mu namerno izogne
* **goljufa** pri pisnem ocenjevanju

Dijak praviloma izgubi ugodnosti pri predmetu za tri mesece. Po izteku tega roka lahko ugodnosti ponovno pridobi.

Predlog izgube ugodnosti pripravi učitelj predmeta na za to pripravljenem obrazcu. Na njem navede razloge za izgubo ugodnosti in obrazec odda pomočnici ravnatelja.

Sklep o izgubi ugodnosti izreče vodstvo šole in ga posreduje dijaku, njegovim staršem, dijakovemu razredniku in učitelju predmeta.

# **VREDNOTENJE IN OCENJEVANJE DIJAKOVEGA SPROTNEGA DELA**

Skozi celo šolsko leto ocenjujemo sprotno delo s kreditnimi točkami. Dijak jih pridobi z ovrednotenjem **sprotnega dela,** kot je znanje tekoče obravnavane snovi in opravljanje domačih nalog.

Vrednotenje sprotnega dela s kreditnimi točkami je praviloma nenapovedano. Število in oblike izvedenih vrednotenj se lahko od dijaka do dijaka nekoliko razlikujejo.

Vsak dijak bo najmanj enkrat dobil kreditne točke iz **najmanj dveh** od navedenih štirih oblik, skupno število preverjanj pa je **lahko najmanj 3 in največ 5.** Profesor vsakemu dijaku ponudi **najmanj 4 možnosti** za pridobitev kreditnih točk.

**Število vrednotenj sprotnega dela dijakov:**

**Dijaki si bodo pridobili kreditne točke enakomerno tekom šol. leta, a najkasneje do 30. maja. Le v izjemnih primerih (opravičena odsotnost učitelja ali dijaka) se rok podaljša.**

Obveza dijaka/ dijakinje je, da si v tekočem šol. letu pridobi vsaj 3 kreditne točke. V primeru, da se preverjanju **izogiba ali ne opravi** vseh obveznosti do roka, dobi za posamezno preverjanje, ki mu manjka, 0 točk.

**Oblike vrednotenj sprotnega dela dijakov**:

* kratko (do 10 minut) (ne) napovedano pisno preverjanje tekoče snovi
* kratko (do 10 minut) (ne) napovedano preverjanje tekoče snovi v obliki nareka ali pisma
* (ne) napovedano preverjanje domače naloge iz določenega sklopa snovi, pisanja spisov ali pisem.
* sodelovanje pri uri: ponavljanje zadnje snovi, predstavitev dela, govorni nastop ali kratki referat;

Upoštevajo se lahko tudi dijakove želje, v kolikor bi rad pridobil kreditno točko iz govornega nastopa, referata… oz. če bi si želel točke na tak način popraviti.

**Vrednotenje in ocenjevanje sprotnega dela bo potekalo po naslednjih kriterijih**:

OCENJEVANJE SNOVI ZADNJEGA POGLAVJA (pisno ali ustno):

* **0 točk** za nepoznavanje obravnavanih pojmov in lastnosti ali njihovo napačno navajanje, razlago ali uporabo;
* **3 točke** za delno poznavanje obravnavanih pojmov, navajanje lastnosti in primerov, uporabo le-teh a z občutnimi pomanjkljivostmi, ki kažejo na slabše razumevanje povedanega
* **6 točk** za odlično poznavanje in razlago obravnavane snovi, uporabo pridobljenih struktur in besedišča, z navajanjem lastnosti in medsebojnih povezav ter samostojno izdelanimi primeri

OPRAVLJANJE DOMAČIH NALOG

* **0 točk** za neoddano ali neopravljeno domačo nalogo ali, če je opravljenih domačih nalog manj kot pol vseh predvidenih ali, če je večina nalog rešena napačno ali, če imata dva ali več dijakov pri oddaji sestavka ali pisma enako besedilo.
* **3 točke**, če je dijak dobro opravil vsaj dve tretjini predvidenih nalog ali, če je rešil skoraj vse naloge, a z večjimi napakami
* **6 točk**, če dijak pravilno opravi skoraj vse domače naloge in le z manjšimi napakami

**Določanje ocene iz kreditnih točk:**

Če smo dijakovo delo s kreditnimi točkami **ovrednotili trikrat v šolskem letu**, točke v oceno pretvorimo na naslednji način:

0 ali 3 točke ....................1(nzd)

6 točk...............................2(zd)

9 točk...............................3(db)

12 točk.............................4(pd)

15 ali 18 točk...................5(odl)

Če smo dijakovo delo s kreditnimi točkami **ovrednotili štirikrat v šolskem letu**, točke v oceno pretvorimo na naslednji način:

0, 3 ali 6 točk.....................1(nzd)

9 točk ................................2(zd)

12 točk...............................3(db)

15 točk ..............................4(pd)

18, 21 ali 24 točk...............5(odl).

Če smo dijakovo delo s kreditnimi točkami ovrednotili **petkrat v šolskem letu**, točke v oceno pretvorimo na naslednji način:

0, 3 ali 6 točk....................1(nzd)

9 ali 12 točk .....................2(zd)

15 točk.............................3(db)

18 ali 21 točk ...................4(pd)

24, 27 ali 30 točk..............5(odl).

# **DOLOČANJE ZAKLJUČNE OCENE OB KONCU POUKA**

Zaključno oceno predmeta določi učitelj, ki dijaka poučuje, v skladu s točko 4 zapisano v Skupnih internih izhodišč preverjanja in ocenjevanja znanja na II. gimnaziji Maribor.

**Zaključno oceno** predmeta izračunamo z upoštevanjem vseh v redovalnico vpisanih ocen tako, da izračunamo povprečno oceno na naslednji način:

Pri pisnih nalogah, kjer je dijak oceno izboljševal, najprej na eno decimalko natančno izračunamo povprečno vrednost obeh pridobljenih ocen in samo to vrednost upoštevamo pri nadaljnjih izračunih. Nato izračunamo povprečno oceno vseh ocen na dve decimalki natančno in jo šele nato zaokrožimo na eno decimalno mesto. V naslednjem koraku **z zaokrožitvijo na celo število določimo** **zaključno oceno** dijaka takole: če je preostala decimalka po prvem zaokroževanju največ 4, oceno zaokrožimo na celo število navzdol, če pa je prva decimalka 5 ali več, pa oceno zaokrožimo na celo število navzgor.

Dijaku, ki ima **eno pisno nalogo ocenjeno negativno** in je do konca šolskega leta ne popravi, povprečna vrednost njegovih pisnih ocen pa je vsaj 50%, se pri izračunu zaključne ocene, ne glede na decimalna mesta, ocena zaključi navzdol. V primeru, ko bi se dijaku na tak način ocena zaokrožila na 1, se končna ocena določi kot je zapisano v Skupnih internih izhodiščih II. gimnazije Maribor.

Dijaki, ki imajo nepopravljeni dve nezadostni oceni imajo **zaključeno nezadostno oceno.**

# **IZPITI**

Izpiti se opravljajo v skladu s Pravilnikom o ocenjevanju znanja v srednjih šolah (Ur. l. RS, št. 60/2010) in Šolskimi pravili ocenjevanja znanja II. gimnazije Maribor z dne 5.7.2011.

Predmetni, dopolnilni in popravni izpit iz španščine je sestavljen iz pisnega in ustnega dela. Pisni del traja 60 - 90 minut, ustni del pa 15 minut. Skupno oceno določi izpitna komisija. Pisna in ustna ocena na izpitu sta enakovredni, zato se zaključna ocena določi na podlagi povprečja le-teh. Če je pri izračunu povprečja prva decimalka 5 ali več, se ocena zaokroži navzgor.

Maribor, 1.9.2022

Aktiv španščine

Mirjana Vudler, prof.